b'\n_START_ARTICLE_\nTahanan\n_START_PARAGRAPH_\nAng\xc2\xa0bahay\xc2\xa0o\xc2\xa0tahanan, sa kaniyang pinaka-pangkalahatang kamalayan, ay isang\xc2\xa0kayarian\xc2\xa0o\xc2\xa0istrukturang\xc2\xa0gawa ng\xc2\xa0tao o mangangaso, at isang\xc2\xa0tirahan\xc2\xa0na napapalibutan ng mga\xc2\xa0dindingat may\xc2\xa0bubong. Nagbibigay ito ng kanlungan sa isang nilalang laban sa\xc2\xa0presipitasyon,\xc2\xa0hangin,\xc2\xa0init,\xc2\xa0lamig, at mga tao o hayop na ibig pumasok na walang pahintulot._NEWLINE_Kapag ginagamit bilang isang kinagawiang tirahan para sa mga bisiro, tinatawag na\xc2\xa0tahanan ang isang\xc2\xa0bahay\xc2\xa0(bagaman kadalasang tumitira sa loob ng bahay ang mga hayop, mga alaga man o hindi katulad ng mga dagang naninirahan sa loob ng mga dinding). Maaaring wala sa tahanan ang mga tao, sa halos buong araw, upang\xc2\xa0magtrabaho\xc2\xa0at\xc2\xa0maglibang, ngunit karaniwang umuuwi sila sa bahay para mamahinga, kumain at\xc2\xa0matulog._NEWLINE__NEWLINE_Sa pangkalahatan, sa maliit na bilang, kadalasang may isang pasukan ang isang bahay sa anyo ng isang\xc2\xa0pinto\xc2\xa0o isang\xc2\xa0portal, at maaaring mayroong ilang bilang ng mga\xc2\xa0durungawan\xc2\xa0o wala man.\xc2\xa0Tahan\xc2\xa0ang\xc2\xa0salitang-ugat\xc2\xa0ng tahanan, na nangangahulugang pagtigil ng\xc2\xa0pag-iyak\xc2\xa0(katulad ng pagpapatigil ng pag-iyak ng isang sanggol) o pagpawi ng kalungkutan. Sinasabing napapawi ang lahat ng lungkot ng tao kapag nasa loob siya ng kaniyang sariling tahanan. Sa isang\xc2\xa0metapor, pinaghihiwalay ang kahulugan ng bahay at tahanan, sapagkat ang salitang bahay ay tumutukoy sa pangkalahatang kayarian, samantalang tumutukoy naman ang tahanan sa pakikipagugnayan sa\xc2\xa0pamilya\xc2\xa0sa loob ng isang bahay.\n_START_SECTION_\nMga kanlungan\n_START_PARAGRAPH_\nKabilang sa mga kanlungan na mas payak kaysa sa isang masasabing tunay na bahay ang lungaw, tolda (tignan din kampo), mga tent, kubo, bubong na walang dinding, o isang kayarian na may bubong ngunit may bahaging dingding (katulad ng hintuan ng bus), at mga gazebo.\n_START_SECTION_\nPaggawa ng bahay\n_START_PARAGRAPH_\nKabilang sa mga tanyag na makabagong pamamaraan sa paggawa ng bahay ang magaang na balangkas (light-frame construction) sa mga lugar na may sapat na kahoy at adobe; o kadalasan ang mga yari sa pinatibay na mga lupa (rammed-earth construction) sa mga tigang na rehiyong may kakulangan sa kahoy na pantabla. Kailan lamang nakuha (o nakuhang muli) na maging tanyag ang mga alternatibong paggawa ng mga kayarian sa mga nakaraang taon. Halimbawa na ng mga ito ang cordwood construction, straw table construction, at mga geodesic dome.\n_START_SECTION_\nMga uri ng bahay\n_START_PARAGRAPH_\nAng mga uri ng bahay-pantao ay karaniwang ayon sa klima ng pook na kinapapamuhayan ng mga tao, mga materyales na likas at madaling makuha sa rehiyong iyon, at sa mga peligrong karaniwang nararanasan sa lugar na iyon (katulad ng mga bagyo, lindol, o pagbaha). Mas matipid magtayo ng bahay kung gagamitin ang materyales na madaling makuha ayon sa pook._NEWLINE_Ilan sa mga uri ng bahay ang mga bahay na may mga tiyakad at mataas sa lupa kung malapit sa kailugan, mga bahay na yari sa pawid ang mga nasa may sakahan at bukirin, mga bahay na yari sa yelo kung naninirahan sa Alaska, mga bahay na yari sa bato katulad ng sa mga lungsod, at mayroon ding mga bahay na yari sa tisa, kahoy, pinatuyong putik, at maging papel man (katulad ng sa bansang Hapon). May mga bahay ding nabubuhat o natitiklop para maililipat-lipat ng lugar habang naglalakbay sa ilang.\n_START_SECTION_\nBahay para sa mga hayop\n_START_PARAGRAPH_\nSa kadalasan, gumagawa ang mga tao ng mga bahay para sa mga maamo o mabangis na hayop. Ang bahay pang-hayop ay isang mukhang maliit na bersyon ng tirahan ng tao. Ang mga naninirahan sa kabukiran, ang bahay pang-hayop ay tinatawag namang kwadra, katulad ng para sa mga kabayo, baka, baboy, at kalabaw._NEWLINE_Gayon man, hindi tumitigil sa mga alagang hayop lamang ang interes ng tao na gumawa ng mga bahay para sa mga hayop. Maaari ding gumawa ng mga bahay para sa mga ibon o paniki, mga pugad para sa mga mailap na pato, at iba pa.'